
УСТАВ

на

ПП „БЪЛГАРСКАТА ЛЕВИЦА“

приет на 13 октомври 2013 г. в София

ПРЕАМБЮЛ


БЪЛГАРСКАТА ЛЕВИЦА обединява социалистите по убеждение и поведение, левите демократи, левите земеделци, еколозите, антифашистите и всички социалноориентирани хора. Тя е част от новата европейска левица, от световните социални и мирни движения.

Моралът, социалната справедливост, солидарността, равенството, взаимопомощта и равните шансове са цел на нашите действия. Националните, държавните и обществените интереси са основа на политиката ни.


Наш идеен и политически фундамент са великите хуманистични повели, международното работническо движение, героичните революционни борби и антифашистката съпротива, ентусиазмът и постиженията през годините на социалистическото строителство и съвременните теоретически постановки и практически действия на Европейската левица. Учението и делото на Карл Маркс, Димитър Благоев и Георги Димитров са пример и вдъхновение за  нас. Те ни дават сила и увереност в битката за изграждане на по-справедливо, по-солидарно и успешно общество срещу глобалния капитализъм, разрушаващ нормалните международни, обществени и човешки отношения.

І. ОБЩИ ПОЛОЖЕНИЯ

Чл.1.  БЪЛГАРСКАТА ЛЕВИЦА е политическа партия - доброволно сдружение на граждани с избирателни права съгласно българското законодателство, учредена съгласно ЗПП и Конституцията на РБ. 

1.1. ПП „БЪЛГАРСКАТА ЛЕВИЦА” се учредява за неопределен срок.
Чл.2 Наименованието на партията е БЪЛГАРСКАТА ЛЕВИЦА (БЛ).

Чл.3. (Изм. на 13.10.2013 г.) БЪЛГАРСКАТА ЛЕВИЦА е със седалище в гр. София, район “Младост” и адрес на управление – София, п.к.1784, бул.“ Цариградско шосе” № 113 А,  ет.3, стая 314.
Чл.4. Символите на политическа партия БЪЛГАРСКАТА ЛЕВИЦА са:

1. Знаме с аленочервен цвят и надпис със златисто-жълти букви “БЪЛГАРСКАТА ЛЕВИЦА” (приложение 1).

2. Знак – Стилизирана петолъчка в горната част на която са изписани буквите БЛ (приложение 2).

3. Празник на партията е 2 август, денят на основаването на БСДП на Бузлуджа през 1891 г.

4. Химн на партията - „Интернационалът” (приложение 3).

5. Печат - кръгъл със знака на партията в центъра на печата и надпис ПП „БАЛГАРСКАТА ЛЕВИЦА”.
ІІ. ПОЛИТИЧЕСКИ ЦЕЛИ, НАЧИНИТЕ НА ПОСТИГАНЕТО ИМ И ДЕМОКРАТИЧНИ ПРИНЦИПИ


Чл. 5. Основните политически цели, начините за постигане на целите и формирането на политика са:

ал.1. Основни политически цели

1. Да възстанови и развие социалния характер на държавата чрез дългосрочна Стратегия за модернизация и устойчиво развитие на обществото с ясни икономически, социални и екологични приоритети. Акцентиране върху науката, индустриалното производство и информационното общество.

2. Преодоляване на бедността, експлоатацията, безработицата, ниските доходи и пенсии,  постигане на висок европейски жизнен стандарт за всички български граждани. Осигуряване на пълна трудова заетост. Незабавно повишение на минималните заплати.
3. Да се бори решително срещу престъпността, корупцията и клиентелизма, започвайки от най-високите етажи на властта; за повишаване ефективността на съдебната власт; за неотменимост на наказанията за криминалните приватизационни сделки, реституции, концесии и заменки.
4. Премахване на частните монополи и недопускане на олигархична и картелна зависимост на страната в защита на българските потребители.
5. Да гарантира безплатно и качествено публично здравно обслужване. Здравето на хората не е и не може да бъде стока.
6. Да осигури равни шансове пред младите хора за безплатно и качествено държавно образование. Достойни заплати за учителите и преподавателите и стипендии според дохода и успеха на учащите се. Пълна обособеност на студентските градчета.
7. Да осигури заслужено място на модерното земеделие в икономиката на страната и да гарантира, че националните и европейски средства ще достигнат до земеделските производители.
8. Да осигури ефективност и достатъчност на въоръжените сили и на органите за ред и сигурност. Достоен статус за техните служители.
9. Да защити и развие българската национална култура. Да даде широки права на творческите съюзи.
10. Да даде перспектива на всеки български гражданин за по-добро лично и семейно благополучие, гаранция срещу посегателства върху личната сигурност, собственост и чест.
11. Да защити уникалната българска природа от унищожаване и осигури нейното възпроизводство.

ал.2. Начини за постигане на основните политически цели:
1. Върховенство на Конституцията и законите на страната. Върховенство на националните, държавните и обществените интереси с прозрачно и активно политическо поведение, без демагогия и „сенчести“ механизми.
2. Действителна равнопоставеност на различните форми на собственост. Държавата да подпомага гражданските инициативи за икономическо сдружаване и коопериране.
3. Силни регулативни, контролни и стопански функции на държавата.
4. Прогресивна данъчна система. Възстановяване на социално справедлив необлагаем минимум. Утвърждаване на семейното подоходно облагане.
5. Реална демокрация, справедливост и солидарност за всички. Равноправие на българските граждани независимо от пол, възраст, етническа принадлежност, религия и материално положение. Специални грижи за майките, децата и за хората в неравностойно положение.
6. Върховенство на мира и международното право, против чужди военни бази, неучастие във военни мисии в чужбина. Отказ от сателитно международно поведение. Утвърждаване мястото на България в ЕС. Близко партньорство с Русия, с балканските и с други наши традиционни приятелски страни.
7. Действаща пряка демокрация. Провеждане на референдуми по важни за обществото въпроси. Мажоритарно избиране на половината народни представители в рамките на пропорционална избирателна система.


ал.3. Формиране на политика.


1. Членовете на партията активно участват във формирането на политиката на партията;


2. Политическият и демократичният диалог е неотменен елемент във формирането на управленската политика на партията. 


3. Политиката на БЛ за управлението на държавата и в местното самоуправление се осъществява чрез нейните представители в държавните и общински органи.


Чл. 6. Вътрешнопартийна демокрация.


1. Спазване принципа на мнозинството, който важи за всеки орган, като се уважават правата на малцинството;


2. Откритост и публичност в дейността и отговорност за решенията и действията;


3. Свобода на изразяване на мненията и многовариантност при обсъждане и решаване на проблемите; 

4. Решенията в партийните организации и партийните органи се вземат с обикновено мнозинство при участието на повече от половината от членовете им. 

5. Партийни членове, несъгласни с приетите решения, могат да отстояват възгледите си, без да се противопоставят на изпълнението на взетите решения и без да нарушават единодействието на партията;

6. Партийни организации и отделни техни членове могат да изразяват несъгласие срещу взети решения чрез свои резолюции или алтернативни проекти, внесени в органа, взел решение, или в по-горестоящия партиен орган.

Чл.7. Партийните органи се изграждат и функционират в съответствие с изискванията за:

1. Обновяване и приемственост на участието на различни поколения кадри в партията, стремеж към равно участие на жените и мъжете във всички партийни органи, както и в предложенията на партията за изборните органи на местното самоуправление и държавна власт;

2. Разделение на правата, задълженията и отговорностите между ръководните, изпълнителните и контролните органи;

3. Задължителност на решенията на ръководните общински, районни, градски и национални органи в рамките на техните правомощия по Устав и контрол върху тяхното изпълнение.


Чл.8. Процедури за избор на партийни органи:

1. Изборът на всички органи и представители е таен или явен, с изключение на тези в основните партийни организации, в които може да бъде и явен.  

2. Част от състава на ръководните местни и национални органи е делегиран на териториален и функционален принцип.

3. Решенията на всички местни, национални и контролни органи и организации на ПП „БАЛГАРСКАТА ЛЕВИЦА” се взимат с обикновено мнозинство при участието на повече от половината от членовете им.

Чл. 9. Представителство на членовете.



1. Представителството на членовете на основните партийни организации на конференциите и конгресите и други колективни форми на работа на партията е в съответствие с броя на членовете на всяка организация. 



2. Във всички ръководни органи се осигурява най-широкото възможно представителство при изборите за национални и местни органи.

3. Всеки член, участващ в събрания, конференции и конгреси и други партийни органи има право само на един глас. 


4. Представяне на събрания, конференции, конгреси и в други органи е възможно само с изрично писмено пълномощно и при условие, че лицето упълномощено да представлява бъде от състава на съответния орган и представлява не повече от едно лице от състава на същия орган. 


5. Възможно е участието с глас, изпратен с писмо или чрез Интернет, доколкото са спазени основните принципи на изборния процес. 


6. Представителите на членовете и на организациите в различните форми и форуми на работа и в органите на партията, са длъжни да изразят или предадат мненията и решенията на членовете на организациите и органите, които са ги избрали. Те имат право да изразят и своя позиция и могат свободно да формулират  крайното си мнение относно въпросите от дневния ред.


7. Заместването на членове във всички органи на партията се осъществява от заелите следващото място в списъка, съгласно реда при подреждането им, при съответното гласуване, с изключение на членовете на органите, за които се извършва нов избор. 


Чл.10. Отчет и оценка 


1. Всички избираеми органи се контролират като редовно дават отчет веднъж годишно пред избралите ги и извънредно – ако бъде поискано това от тях с мнозинство на членовете.


2. Всички избираеми органи се оценяват от органите, които са ги избрали. Оценяването става след обосновано мнение и решение на мнозинството от членовете. 


Чл.11. Мандати в органите.


1. Местните и националните партийни органи се избират с мандат за четири години.


2. Не се позволява избирането на едно и също лице на даден партиен пост за повече от два пълни последователни мандата.


3. Мандатността се отнася за ръководните партийни длъжности – председател на Общински, Районен, Градски и Областен Комитет; за председател(и) на Общински Контролен Съвет (ОбКС), Районен Контролен Съвет (РКС), Градски Контролен Съвет (ГКС) и Общопартиен Контролен Съвет (ОпКС) и за председатели на Националния Комитет на БЛ.


4. Мандатността не се отнася до членството в ръководни органи на местно и национално ниво в партията.


5. (Отм. на 13.10.2013г.)

Чл.12. Ограничаване за съвместяване на постове: Избраните за кметове, областни управители, народни представители, представители в Европейския парламент, министри и зам.-министри, не могат да бъдат председатели на общински, районни, градски и областни съвети на БЛ. 


Чл.13. Референдуми


1. С решение на Националния Комитет по мотивирано предложение на негови членове или на Политическия Съвет се провеждат общопартийни референдуми по въпроси от национално значение.


2. С решение на Общинския, Районния, Градския и Областния Комитет по мотивирано предложение на техни членове или на Политическият им Съвет се провеждат референдуми по въпроси на местното самоуправление.


3. Решението за провеждане на референдум се взема с мнозинство от 2/3 от членовете на съответните органи.


4. В референдума участват членовете и симпатизантите на партията.


5. Резултатът от референдума обвързва ръководството на съответното партийно ниво с конкретни решения.

ІІІ. ЧЛЕНОВЕ И СИМПАТИЗАНТИ


Чл.14. Членство в партията:


1. Член на партията може да бъде всеки гражданин, имащ избирателни права, който приема Програмата и Устава на партията и в политическата си дейност се ръководи от тях, членува и работи в една от основните партийни организации и плаща членски внос. 


2. Членството е доброволно и индивидуално. Членството в БЛ се удостоверява с членска карта.


3. Членството в БЛ е несъвместимо с членство в други партии.


4. Нови членове се приемат от основните партийни организации въз основа на писмено заявление до тях от кандидата за член на партията.


5. Всички членове на ПП „Българската левица” са членове на „Европейската лява партия” по право.

Чл. 15. Права на партийните членове.

1. Да участват в разработването и осъществяването на партийната политика и на партийните решения, свободно да изказват и отстояват свои възгледи, мнения и съображения по всички въпроси от дейността на партията.

2. Да избират и да бъдат избирани в партийните органи.

3. Да участват при определяне кандидатите на партията за изборни държавни длъжности непосредствено или със свои предложения до съответните органи.

4. Да участват във вътрешнопартийни предварителни избори и в референдуми, които се организират на местно, областно и национално ниво.

5. Да искат и да получават информация от партийните органи за тяхната и на цялата партия дейност и да отправят устно или писмено предложенията си.

6. Да обсъждат работата и поведението на членовете, органите и организациите на партията и да участват в контрола на тяхната дейност.

7. Да получават подкрепа от партията, когато са дискриминирани за политически убеждения и действия, които не противоречат на законите на страната, на целите и принципите на партията.

8. Да участват лично, когато се обсъжда партийното им положение и дейност.


9. Да участват в конкурси за заемане на щатни длъжности в партията за сътрудници и служители, освен за постове, изискващи поверителност.


Чл.16. Задължения на партийните членове.

1. Да спазват Програмата и Устава на партията и да работят за изпълнение на партийната политика и на партийните решения.

2. Да работят за укрепване на вътрешнопартийната демокрация, организационно-политическото единство на партията и за разпространяването на социалистическите идеи.

3. Да утвърждават с личното си поведение законността и хуманизма в обществото, да се борят срещу проявите на фашизъм, екстремизъм, реваншизъм, ксенофобия и расизъм.

4. Да съдействат за осигуряване на обществена подкрепа на политиката на партията.

5. Да участват активно и поддържат партията и нейните кандидати в избирателни кампании и в други политически прояви и да допринасят за изграждане на демократично общество в страната.


Чл.17. Партийно положение на член в партията.


1. Партийното положение на член на партията, който е нарушил изискванията на Програмата, Устава, законността и нормите на обществения морал, се обсъжда и решава от основната партийна организация или съответния партиен орган. Те могат да бъдат сезирани от всеки член, организация или орган на партията, както и да се самосезират.


2. Основната Партийна Организация (ОПО) или съответният партиен орган обсъжда и решава въпроса за партийното положение на члена на партията в срок от един месец от сезирането. Решението може да се обжалва пред Общинския, Районния, Градския Комитети или пред съответната контролна комисия в едномесечен срок от узнаването му.


3. Ако Общинският, Районният, Градският Комитети не се произнасят в срока по предходната алинея, въпросът се отнася до ОпКС, която се произнася до 1 месец след сезирането й.


Чл.18. Норми на партийно въздействие.


За прояви, които нарушават законите, устава на БЛ и обществения морал, организациите и органите могат да налагат норми за партийно въздействие:


1. Порицание;

2. Разграничаване от конкретни действия на член на партията;

3. Снемане на политическото доверие;

4. Временно отнемане на правата за заемане на партийни длъжности, членство в ръководни партийни органи и право да се кандидатират за такива в срок от една година.


Чл.19. Прекратяване на членството в партията:


1. По собствено желание, заявено писмено пред основната партийна организация.


2. В случаите, определени от закона, което се констатира на събрание на основната партийна организация въз основа на заявление на члена на БЛ.


3.  При отпадане поради неучастие в работата на основната партийна организация  и неплащане на членски внос без уважителни причини повече от шест месеца, което се констатира на събрание на основната партийна организация. 

4. При констатирано членство в други партии и организации със статут на партии. 


5. Когато член на партията се кандидатира от името на други политически партии и организации или като независим кандидат срещу кандидатите на партията. Прекратяването се регистрира от ОбКС, РКС, ГКС или ОпКС в зависимост от партийното равнище.


6. Когато член на партията системно нарушава уставните норми и нейната Програма.


7. При смърт. 


Чл.20. Симпатизанти


1. Симпатизантите имат право да участват във формирането на политически позиции, както и да подкрепят и защитават партийната политика и участват активно в обществени, партийни и други прояви, свързани с партията. 


2. Статут на симпатизант придобиват всички, които са доказали своята лоялност и активност в публични прояви, при свободно и отговорно изразяване на оценки и мнения, с които  отстояват и защитават позициите на партията и на провежданата от нея политика. Придобилите статут на симпатизант имат право на съвещателен глас при изработване и обсъждане на партийната политика;

ІV.ВЪТРЕШНОПАРТИЙНА ОРГАНИЗАЦИЯ

              Чл.21. Основни структури на вътрешнопартийната организация са:

1. Основни партийни организации:

а) по тематичен принцип;

б) териториални;

в) клубове за електронно участие.

2. Местни организации и органи.


3. Национални органи на партията.


Чл.22. Редът за издаване на членска карта, регистрацията на основните партийни организации, механизмът за създаването и закриването им, движението на членовете и други организационни въпроси се определят с Правилник, приет от НК.


Чл.23. Основни партийни организации (ОПО). 

1. ОПО се създават по инициатива на членовете на БЛ или на местните партийни комитети от най-малко  трима членове след регистрация в Общинския Комитет.

2. ОПО могат да създават и членове на партията, които живеят в чужбина, ако това не противоречи на законите на страната. Такива организации се създават след регистрация в Националния Комитет.

3. Отп.
4. ОПО за електронно участие на членове в дейността на БЛ.

4.1. Статут на основни партийни организации за електронно участие на членове в дейността на БЛ имат клубовете за електронно участие, регистрирани към една от общинските организации на БЛ или към НК на партията, при положение че са основни партийни организации извън територията на страната;

4.2. За електронно участие в дейността на БЛ се счита участието посредством техниките и технологиите, приложими за глобалната мрежа Интернет.

4.3. За членове на БЛ, приели електронната форма на участие в дейността й, се прилагат разпоредбите на „Правилник за електронно участие в дейността на БЛ”, приет от Националния Комитет.

5. Основната партийна организация:

а) участва активно в изработването и осъществяването на партийната политика;

б) изразява интересите на своите членове;

в) обсъжда въпроси от вътрешнопартийния живот;

г) предлага кандидати за членове на партийните органи, както и органите на държавната власт и на местното самоуправление;

д) участва в подготовката, организацията и провеждането на преки вътрешнопартийни избори и референдуми;

е) подпомага дейността на общинските съветници, на народните представители и на представителите в ЕП, избрани от името на БЛ;

ж) работи за засилване влиянието и връзките на партията с населението; поддържа и развива взаимоотношения с първичните структури на другите политически сили, обществени организации, движения и сдружения;

з) участва в организацията и провеждането на изборните кампании на партията по места;

и) решава въпроси на членството в партията, на финансовата дейност и стопанисването на предоставеното общопартийно имущество;

к) в своята дейност се ръководи от собствените си решения и решенията на ръководните общински, районни, градски и национални органи в рамките на техните правомощия по Устав и подлежи на контрол от тях.

6. Партийно събрание.

а) ръководен орган на ОПО е партийното събрание;

б) партийното събрание приема решенията за политическата дейност на ОПО;

в) партийното събрание се провежда по инициатива на ОПО или по решение на ръководните общински и национални органи на партията;

г) събранията на ОПО са открити, освен ако няма решение за закрито заседание;

д) ОПО провежда всяка година отчетно или отчетноизборно събрание.

7. Ръководство на ОПО.


а) състои се от: председател; зам.-председател и секретар-касиер, които се избират на отчетно-изборни събрания. Промяна в състава на ръководството може да се прави и преди изтичане на мандата;


б) организира и осъществява текущата политическа дейност на ОПО.


Чл.24. Местни организации и органи са:


1. Общинските и районните (за София, Пловдив и Варна) са местните организации на партията.


2. Органи на местните организации са: 


а) общински - Общинска Конференция; Общински Комитет, Политически Съвет на Общинския Комитет, Общински Контролен Съвет;


б) районни (за София, Пловдив и Варна) – Районна Конференция; Районен Комитет, Политически Съвет на Районния Комитет, Районен Контролен Съвет;


в) градски (за София, Пловдив и Варна) – Градска Конференция, Градски Комитет, Политически Съвет на Градския Комитет, Градски Контролен Съвет;


г) Областни Комитети.


Чл. 25.  Общински организации на БЛ.

1. Общинските организации са основни звена на БЛ и се формират от ОПО на територията на общината. На територията на една община може да се изгражда само една общинска организация.

2. Ръководни органи на общинската организация са:

а) Общинската Конференция;

б) Общинският Комитет;

в) Политическия Съвет на Общинския Комитет.

3. Контролен орган на общинската организация е Общинския Контролен Съвет.

4. Общинска Конференция.

4.1. Общинската Конференция е орган с решаващо значение за изработване и оценка на партийната политика, организираността и взаимодействието на партийните структури.

4.2. Общинската Конференция е постоянно действащ орган, който заседава не по-малко от веднъж в годината.

а) Общинската Конференция се свиква с решение на Общинския Комитет, по инициатива на повече от половината от основните партийни организации, или на една трета от членовете на общинската организация, или с решение на Националния Комитет на партията;

б) при провеждане на отчетно-изборни кампании конференциите се свикват от Общинския Комитет, в съответствие с решението на Националния Комитет на партията;

в) за мястото, времето, дневния ред и нормите на представителство на Общинската Конференция основните партийни организации се информират не по-късно от тридесет дни преди провеждането й.

4.3. Общинската Конференция се свиква при спазване изискването за максимално широко представителство на делегати на основните партийни организации, които се избират според броя на членовете на общинската организация, както следва:

а) до 100 членове – в Общинската Конференция участват всички членове на общинската организация;

б) до 500 членове - избират се делегати в съотношение 1:2;

в) до 1000 членове - избират се делегати в съотношение 1:3;

г) до 1500 членове - избират се делегати в съотношение 1:4;

д) до 2000 членове - избират се делегати в съотношение 1:5;

е) над 2000 членове - избират се делегати в съотношение 1:6;

ж) над 3000 членове - избират се делегати в съотношение 1:7.

4.4. Делегати на Общинската Конференция са:

а) избраните от ОПО в зависимост от нормата на представителство. Делегати за Общинската конференция избират само ОПО, формирани поне три месеца преди свикването й. Новосформираните и регистрирани след свикване на конференцията ОПО избират представители, които имат съвещателен глас;

б)  (Отм. на 13.10.2013 г.)
4.5. Заседанията на Общинската конференция включват:

а) годишен отчет и оценка за дейността и основните насоки за работата на Общинския Комитет, на ръководството на групата съветници – членове на БЛ и на Общинския Контролен  Съвет и приемане на решения по тях;

б) обсъждане на актуални политически въпроси и приемане на платформи, програми и други документи;

в) (Изм. на 13.10.2013г.) избори на ръководни и контролни органи по предложение на основните партийни организации и делегатите на конференцията за: председател на Общинския Комитет; членове на Общинския Комитет; председател на Общинския Контролен Съвет неговите членове; делегати за Конгреса на партията според нормата на представителство, определена от Националния Комитет; кандидати за членове на Националния Комитет и в ОпКС;

г) избори и подреждане на предложенията на общинската организация на партията за общински съветници, кметове, народни представители и представители в ЕП, президент и вицепрезидент, ако не се провежда пряк вътрешнопартиен избор.

5. Общински Комитет на БЛ (ОК на БЛ).

5.1. ОК осъществява политическата дейност на общинската организация в периода между заседанията на конференцията.

5.2. Общинският Комитет:

а) разработва, провежда и защитава партийната политика за развитие на общината и страната;

б) осъществява ръководство и координация на партийните организации при изпълнение на партийните задачи;

в) представлява партийната организация във взаимоотношенията й с органите на държавната власт и на местното самоуправление, с ръководствата на други партии, организации, движения и сдружения и в случаите, предвидени в други закони;

г) предлага и организира вътрешнопартийни референдуми по въпроси от местен характер и участва в организацията на вътрешнопартийни референдуми по въпроси от национален характер;

д) подготвя и организира предизборната кампания на партията и нейното участие в изборите в общината. ОК определя задълженията и отговорностите на ОПО в периода на предизборните кампании и изборите;

е) осъществява коалиционно взаимодействие и сътрудничество с политически партии и структури на гражданското общество;

ж) взаимодейства с групата общински съветници и подпомага дейността на народните представители и представителите в ЕП от името на БЛ;

з) оказва политическа и методическа помощ на ОПО. Грижи се за повишаване на политическата и организационната подготовка на партийния актив;

и) води на отчет социалистите и симпатизантите;

к) взема решения относно налагане норми на партийно въздействие;

л) периодично оценява дейността на ОПО, действащи на нейна територия, кадрите и актива, водещи се на отчет в ОК;

м) организира защита на членовете на БЛ при дискриминиране по политически причини;

н) стопанисва предоставеното му общопартийно имущество.

5.3. Съставът на Общинския Комитет се формира от:

а) (Изм. на 13.10.2013г.) избраният председател на ОК и избраните членове от Общинската конференция;

б)  (Отм. на 13.10.2013 г.)
5.4. В своята дейност ОК се ръководи от собствените си решения и решенията на националните органи на партията в рамките на техните правомощия по Устава и подлежи на контрол от тях.

а) ОК се свиква в съответствие с плана му за работа по решение на ПС на ОК или председателя на ОК, както и по искане на една трета от членовете му;

б) ОК заседава не по-малко от веднъж на два месеца;

в) ОК приема структура, щат и бюджет на общинската организация на партията в съответствие с правилниците, предвидени в Устава;

г) при необходимост изгражда на обществени начала съвети, комисии, експертни и лекторски групи, както и други помощни органи и звена, включително органи за координация на група ОПО, като определя функциите им.

5.5. ОК избира от състава си: 

а) Политически Съвет по предложение на председателя и членовете на ОК;

б) постоянни комисии за работа в отделни направления.

6. Политическия Съвет на Общинския комитет (ПС на ОК) осъществява оперативно-политическото ръководство на общинската организация и заседава не по-малко от веднъж на месец.

7. Съвет на председателите на ОПО.

7.1. Изгражда се като структура към общинските съвети.

7.2. Членове са председателите на ОПО от общината;

7.3. Работи за взаимодействието между ОПО при изпълнение на партийната политика.

7.4. По решение на Общинският съвет, на територията на една общинска организация в градовете с районно деление и с по-голям брой основни партийни организации, могат да бъдат структурирани повече от един Съвет на председателите на ОПО.

8.  (Отм. на 13.10.2013 г.)
Чл.26. В столицата и градовете с районно деление се изграждат районни организации със статут на общински организации. За тях се прилагат разпоредбите на чл.25, т.1 до т. 8 включително.

Чл.27. Градски организации на БЛ.

1. В столицата и в градовете с районно деление се изграждат градски организации, обединяващи районните организации.

2. Ръководни органи на градската организация са:

а) Градската конференция;

б) Градският Комитет;

в) Политическия Съвет на Градския Комитет.

3. Контролен орган на градската организация е Градския Контролнен Съвет.

4. Градска конференция.

4.1. Градската конференция е орган с решаващо значение за изработване и оценка на партийната политика, организираността и взаимодействието на партийните структури.

4.2. Градската конференция е постоянно действащ орган, който заседава не по-малко от веднъж в годината:

а) Градската конференция се свиква с решение на Градския или на Националния Комитет по инициатива на повече от половината от районните организации на партията или на една трета от техните членове;

б) при провеждане на отчетно-изборна кампания Градската конференция се свиква с решение на ГК, в съответствие с решението на Националния Комитет на партията;

в) за мястото, времето, дневния ред и нормите на представителство на Градската конференция районните организации на партията се информират не по-късно от тридесет дни преди провеждането й.

4.3. Градската конференция се свиква при спазване изискването за максимално широко представителство на делегати от районните организации на партията, които се избират според броя на членовете им.
4.4. Делегати на Градската конференция са:

а) избраните от районните организации, в зависимост от определената норма на представителство;

б) (Отм. на 13.10.2013г.)

4.5. Заседанията на Градската конференция включват:

а) годишен отчет и оценка за дейността и основните насоки за работа на Градския Комитет, на ръководството на групата съветници от БЛ и на Градския Контролен Съвет и приемане на решения по тях;

б) обсъждане на актуални политически въпроси и приемане на платформи, програми и други документи;

в) (Изм. на 13.10.2013г.) избори на ръководни и контролни органи по предложение на районните организации и делегатите на конференцията за: председател на Градския Комитет; членовете на Градския Комитет; председател на Градския Контролен Съвет и неговите членове; кандидати за членове в Националния Комитет и Общопартийния Контролен Съвет, в съответствие с изискванията на националните органи на партията;

г) избори и подреждане на предложенията на градската организация на партията за общински съветници, кметове и народни представители, представители в ЕП, президент и вицепрезидент, ако не се провежда пряк вътрешнопартиен избор.

5. Градски Комитет на БЛ.

5.1. Градският Комитет осъществява политическата дейност на градската партийна организация в периода между заседанията на Градската конференция.

5.2 Градският Комитет на БЛ:

а) разработва, провежда и защитава партийната политика за развитие на града и на страната;

б) осъществява ръководство и координация на районните организации при изпълнение на общите задачи;

в) представлява партийната организация във взаимоотношенията й с органите на държавната власт и на местното самоуправление, с ръководствата на други партии, организации, движения и сдружения и в случаите, предвидени в други закони;

г) предлага и организира вътрешнопартийни референдуми по въпроси от местен и партиен характер и участва в организацията на  вътрешнопартийни референдуми по въпроси от национален и общопартиен характер;

д) подготвя и организира предизборната кампания на партията и нейното участие в изборите;

е) осъществява коалиционно взаимодействие и сътрудничество с политически партии и структури на гражданското общество;

ж) взаимодейства с групата общински съветници и подпомага дейността на народните представители и представителите в ЕП от името на партията;

з) оказва политическа и методическа помощ на районните организации. Грижи се за повишаване на политическата и организационната подготовка на партийния актив;

и) взема решения относно налагане норми на партийно въздействие;

к) периодично оценява дейността на районните организации, действащи на нейна територия, кадрите и актива, водещи се на отчет в ГК на БЛ;

л) организира защита на социалистите при дискриминиране по политически причини;

м) стопанисва предоставеното му общопартийно имущество.

5.3. Съставът на Градския Комитет се формира от:

а) (Изм. на 13.10.2013г.) избраният председател на ГК и избраните членове от Градската конференция;

б) (Отм. на 13.10.2013г.)

5.4. В своята дейност ГК се ръководи от собствените си решения и решенията на органите на национално ниво в рамките на техните правомощия по Устава и подлежи на контрол от тях.

а) ГК се свиква в съответствие с плана за работата му по решение на ПС на ГК или от председателя на ГК, както и по искане на една четвърт от членовете;

б) ГК заседава не по-малко от веднъж на три месеца;

в) ГК приема структура, щат и бюджет на градската партийна организация в съответствие с правилниците, предвидени в Устава;

г) при необходимост изгражда на обществени начала съвети, комисии, експертни и лекторски групи, както и други помощни органи и звена, включително органи за координация на група райони, като определя функциите им.

5.5. Градският Комитет на БЛ избира от състава си:

а) Политически Съвет по предложение на председателя и членовете на ГК;

б) постоянни комисии към ГК.

6. Политическия Съвет на Градския Комитет (ПС на ГК) осъществява оперативното политическо ръководство на градската организация и заседава не по-малко от веднъж на месец.

7.  (Отм. на 13.10.2013 г.)
Чл.28. Областен Комитет на БЛ (ОблК на БЛ).

1. В областите се изграждат областни комитети, които са координиращи органи и се съобразяват с административно-териториалното деление на страната.

2. Областният Комитет на БЛ (ОблК на БЛ):

а) разработва, провежда и защитава партийната политика за развитие на областта и страната;

б) координира и подпомага дейността на общинските организации и техните органи за реализиране на партийната политика на територията на областта;

в) представлява партията във взаимоотношенията й с органите на държавната власт на областно равнище. В предвидените от закона случаи и в изпълнение на представителни функции, Областният Комитет се представлява от председателя или от негов упълномощен заместник;

г) осъществява коалиционно взаимодействие и сътрудничество с други политически партии и структури на гражданското общество на областно равнище в съответствие с решенията на националните органи;

д) организира и координира предизборната дейност в зависимост от характера на предизборната кампания;

е) стопанисва предоставеното му партийно имущество.

3. Областният Комитет заседава не по-малко от веднъж на три месеца.

3.1. ОблК се свиква в съответствие с плана за работата му от председателя, както и по искане на една четвърт от членовете.

3.2. При необходимост избира помощни органи по проблеми на партийната дейност.

4. Съставът на Областния Комитет се формира от:

а ) (Отм. на 13.10.2013 г.)
б) избраните от общинските съвети на партията в зависимост от нормата на представителство, определена от правилник на Националния съвет.

Чл.29. Национални органи на партията са: Конгрес; Председатели, Национален Комитет; Политически Съвет на Националния Комитет.

1. Конгрес.

1.1 Конгресът е върховен орган на партията, който се избира с мандат от  три години. Мандатът може да бъде съкратен с решение на Конгреса, за което е необходимо мнозинство от 2/3 от делегатите.

1.2. Конгресът е постоянно действащ орган и заседава поне веднъж в годината.

а) Конгресът се свиква: по решение на Националния Комитет; по инициатива на повече от половината от общинските и районните комитети или по инициатива на една четвърт от членовете на партията;

б) Конгресът може да заседава при кворум повече от половината от делегатите;

в) решение за заседание на Конгреса взема Националният Комитет най-малко три месеца преди провеждането му;

г) датата и проектът за дневен ред, както и нормата на представителство, се обявяват най-малко два месеца преди провеждането му. Обявяването се извършва чрез централния печат и с писма до общинските комитети;

д) материалите за Конгреса се предоставят от Националния Комитет на делегатите не по-късно от една седмица преди заседанието.

1.3. Конгресът се свиква при спазване изискването за максимално широко представителство на делегатите от общинските конференции по норма на представителство, определена от Националния Комитет. Кандидатите за делегати на конгреса се обсъждат и издигат от основните партийни организации, от групи или отделни членове на БЛ, от общинските, районните и градските комитети и се избират от общинските и районните конференции.

1.4. Делегати на конгреса са:

а) избраните от общинските конференции и представляващи всички общински организации на партията, пропорционално на техните членове;

б)  (Отм. на 13.10.2013 г.)
1.5. Заседанията на конгреса включват:

а) приемане, изменение и допълнение на Програмата и Устава на партията, освен ако няма решение за общопартиен референдум;

б) годишни отчети и оценки за дейността на Националния Комитет, на Общопартийния Контролен Съвет, на Парламентарната група и приемане на решения по тях;

в) определяне насоките на предизборната и парламентарната дейност на партията;

г) обсъждане на актуални политически въпроси и приемане на платформи, програми и други документи;

д) формиране на партийни комисии по въпроси, свързани с партийната дейност и публичните политики, които функционират по ред и начин, определени с решението за тяхното изграждане;

е) (Изм. на 13.10.2013 г.) избори по предложения на общинските и на районните конференции и на делегатите на конгреса за: председатели на Националния Комитет; членовете на НК; председатели  и членове на Общопартийния Контролен Съвет, ковчежник;

ж) решаване на въпросите за прекратяване съществуването на партията, сливане и вливане в други партии, за които е необходимо мнозинство от 2/3 от делегатите.

2. Национален Комитет на БЛ (НК на БЛ).

2.1. Националният Комитет е с мандата на конгреса, избира се и освобождава от него 

2.2 Националният Комитет осъществява политическата дейност на партията в периода между заседанията на конгреса:

а) организира изпълнението на конгресните решения;

б) разработва, провежда и защитава партийната политика за развитие на страната;

в) представлява партията във взаимоотношенията й с органите на държавната власт и на местното самоуправление, с ръководствата на други партии, организации, движения и сдружения и в случаите, предвидени в други закони;

г) осъществява ръководство и координация на дейността на местните организации и органи на партията при изпълнение на националните задачи;

д) предлага и организира вътрешнопартийни референдуми по въпроси от национален характер;

е) оказва политическа и методическа помощ на местните организации и периодично оценява дейността им. Грижи се за повишаване на политическата и организационната подготовка на партийния актив;

ж) осъществява коалиционно взаимодействие и сътрудничество на партията с политически партии и структури на гражданското общество на централно и местно ниво и решава въпроса за предизборните съюзи и правителствените коалиции на партията;

з) ръководи международната дейност на партията;

и) определя критериите и процедурите за издигане на кандидатите за общински съветници и кметове; за народни представители и представители в ЕП; за президент и вицепрезидент;

й) утвърждава кандидатите на партията за кметове на общини, за народни представители и представители в ЕП и за президент и вицепрезидент;

к) подготвя и организира предизборната кампания на партията и нейното участие в изборите. Изработва предизборните документи на партията. Определя задълженията и отговорностите на местните организации в периода на предизборните кампании и изборите;

л) определя стратегия и тактика на парламентарната дейност съвместно с Парламентарната група на БЛ;

м) народните представители от БЛ могат да участват в заседанията на Националния Комитет със съвещателен глас;

н) взема решения относно налагане норми на партийно въздействие;
о) определя представителите на партията в управителния съвет, в работните групи, комисии, делегации и други органи на Европейската лява партия;
п) обсъжда и приема документи, свързани с членството на партията и Европейската лява партия;
р) определя гражданите или организациите, на които се връчва ежегодното отличие за политическа смелост и гражданска доблест „Илия Божинов”, както и други  отличия, стипендии и награди.
2.2. Съставът на Националния Комитет се формира от:

а) (Изм. на 13.10.2013г.) избраните председатели на Националния Комитет и избраните членове от Конгреса;

б)  (Отм. на 13.10.2013 г.);
в) (Отм. На 13.10.2013г.)

2.3. В своята дейност НК се ръководи от собствените си решения и решенията на Конгреса в рамките на неговите правомощия по Устава и подлежи на контрол от тях.

а) НК се свиква в съответствие с плана за работа му по решение на Политическия Съвет на НК или по искане на една трета от членовете на НК;

б) НК заседава не по-малко от веднъж на три месеца;

в) приема структурата, щата и бюджета на Националния Комитет в съответствие с правилниците, предвидени в Устава;

г) изгражда на обществени начала комисии, експертни и работни групи, както и други помощни органи и звена, изслушва ежегодно отчетите за дейността им и взема решения по тях;

д) приема правилници за дейността и функционирането на партията.

2.4. (Изм. на 13.10.2013 г.) Националният Комитет избира от състава си:
а) Политически Съвет (ПС) 
б) постоянни комисии за работа в различни направления. 
3. (Изм. на 13.10.2013 г.) Председател/ите на партията  се избират се и се освобождават пряко от Конгреса на ПП „БЪЛГАРСКАТА ЛЕВИЦА“:
а) ПП „БЪЛГАРСКАТА ЛЕВИЦА“ се представлява от всеки един от председателите заедно и поотделно. Председател/ите на партията са и председател/и на ПС и председател/и на НК по право;

б) осъществяват политическите взаимоотношения на партията с държавните органи и структурите на гражданското общество или възлага такива функции на други членове на Политическия Съвет;

в) предлагат за избор състава на Политическия Съвет от НК;

г) ръководят, организират и координират дейността на Политическия Съвет на НК.

4. Политическия Съвет на Националния Комитет (ПС на НК).
4.1 Политическия Съвет на Националния Комитет се избира и освобождава от Националния комитет на ПП „БЪЛГАРСКАТА ЛЕВИЦА”

4.2. ПС на НК осъществява оперативно-политическото ръководство на партията:

а) ПС на НК изпълнява решенията на НК и Конгреса; 

б) решава текущи въпроси на партийния живот;

в) взема решения по имуществени, финансови и стопански въпроси на партията, които не са от изключителна компетентност на Конгреса или Националния Комитет;

г) свиква НК на заседания и се отчита пред него.

д) (Изм. на 13.10.2013г.) определя конкретно лице, което да изготви и подпише годишния финансов отчет на партията;
е) взема решения за административна структура и определя материално отговорните лица.

4.3. ПС заседава не по-малко от веднъж на месец.

4.4.  (Отм. на 13.10.2013 г.)
4.5. (Отм. на 13.10.2013 г.)
Чл.30. Национален контролен орган на партията е Общопартийния Контролен Съвет.

1. ОбКС се избира и освобождава  от Конгреса. Председателите и членовете на ОпКС се избират от предложените на общинските конференции и от издигнати на Конгреса кандидати.

2. Общопартийен Контролен Съвет (ОбКС):

а) проверява спазването на Устава и правилниците за неговото приложение от партийните членове, органи и организации, като търси отговорност за нарушенията;

б) проверява финансовата дейност на организациите и органите на партията, свързана с тяхното функциониране и провежданите предизборни кампании; упражнява вътрешнофинансов контрол върху изпълнението на партийния бюджет и стопанските дейности на партията;

в) разглежда и решава жалби и възражения, вътрешнопартийни спорове, както и по въпроси на партийната етика;

г) търси отговорност за нарушенията на законите на страната, Програмата и Устава на партията, нормите на обществен морал;

д) проверява организационната и деловодната отчетност на организациите и органите на партията, както и стопанисването на партийното имущество;

е) проверява сигналите за нарушения при приемане, отпадане и изключване от партията и вземане на мерки за партийно въздействие; при избора на партийните органи и при избора на кандидатите за публични длъжности.

Чл.31. Парламентарна дейност на партията. Парламентарна група.

1. Партията провежда своята политика в Народното събрание и в правителството чрез избраните свои членове в състава им и чрез други разрешени от закона демократични форми и средства. Тя носи политическа и морална отговорност за обществената дейност и позиции на своите представители.

2. Народните представители, избрани от името на БЛ, се обединяват в парламентарна група.

3. Народните представители осъществяват политическата линия и предизборната платформа на партията в парламента.

3.1. Законодателните и другите инициативи на народните представители се обсъждат в парламентарната група, която изработва и отстоява общо становище.

3.2. Народните представители от БЛ организират предварително обсъждане на проекти за нормативни актове, както и на значими инициативи и действия с избиратели и експерти.

3.3. Народните представители периодично информират за дейността си съответните партийни комитети и организации. Всеки народен представител е длъжен да даде отговор на избирателите, отправили питане към него.

3.4. При реализиране на своите функции Парламентарната група получава необходимата й информация и консултантска помощ от партийните комитети.

4. Парламентарната група:

а) осъществява политиката на партията в рамките на парламентарната дейност;

б) взема решения, съответстващи на Устава и на политиката на партията, формирана на Конгреса;

в) осъществява своята дейност на основата на правилник, приет в съответствие с Устава на БЛ и с правилниците за неговото прилагане.

г) избира от състава си председател и ръководство по предложение на председателя и народните представители от ПГ;

5. Парламентарната група в ЕП се сформира и функционира на основата на свой устройствен правилник.

Чл.32. Дейност на партията в местното самоуправление. Група на общинските съветници.

1. Партията провежда своята политика в местните органи на самоуправление чрез избраните свои членове в състава им и чрез други разрешени от закона демократични форми и средства. Тя носи политическа и морална отговорност за обществената дейност и позициите на своите представители в местните органи на самоуправление.

2. Общинските съветници, избрани от името на БЛ, се обединяват в Група на общинските съветници.

3. Общинските съветници осъществяват политиката на партията и предизборната платформа на общинската организация в местните органи на самоуправление.

а) инициативите, свързани с нормативни актове, решения и други предложения на общинските съветници се обсъждат от Групата общински съветници, която изработва и отстоява общо становище;

б) Групата общински съветници организира по правило предварително обсъждане на проекти за нормативни актове, както и на значими инициативи и действия с избиратели и експерти;

в) общинските съветници, кметове и зам.-кметове, издигнати от БЛ, периодично информират за дейността си съответните партийни съвети и организации и са задължени да дават отговор на социалистите и симпатизантите, отправили питане към тях.;

г) при реализиране на своята дейност Групата на общинските съветници получава необходимата информация и консултантска помощ от общинските и областните съвети и от научните и изследователски звена на партията при необходимост.

4. Групата на общинските съветници:

а) осъществява политиката на партията в рамките на своята дейност в Общинския съвет;

б) взема решения съответстващи на Устава и на политиката на партията, формирана на Общинската/Градската конференция;

в) осъществява своята дейност на основата на правилник, приет в съответствие с Устава на БЛ и правилниците и правилниците за неговото прилагане;

г) избира от състава си председател и ръководство по предложение на председателя и общинските съветници от групата;

Чл.33. Финансови средства и имущество.

1. За своето функциониране и дейност БЛ осигурява финансови средства от членски внос и източници, регламентирани от Закона за политическите партии. Националният Комитет приема „Правилник за финансовата и деловодната дейност в БЛ”.

2. Имуществото и финансирането  на ПП „БЛ” се набира от членски внос, допълнителни доброволни вноски, дарения и завещания, субсидии от бюджета и всички други разрешени от Закона за политическите партии начини.  

а) С недвижимото имущество на ПП БЪЛГАРСКАТА ЛЕВИЦА“ се разпорежда НК. 

б) Правилата за набиране и разходване на средствата и за разпореждане с партийно имущество се определят от НК с отделно изрично решение.

в) (Изм. на 13.10.2013 г.) Ковчежникът отговаря за и контролира приходите, разходите и организирането на счетоводната отчетност на партията; представлява партията пред финансовите институции в страната, пред Сметната палата и пред международните организации, в които участва партията.

г) Имуществото на БЛ се състои от правото на собственост и други вещни права върху движимо и недвижимо имущество и други права, регламентирани в закона.

д) Ежегодно, в съответствие със Закона за политическите партии, БЛ съставя отчет за приходите и разходите си и го представя в Сметната палата.

3. Членският внос се плаща от всички партийни членове.

3.1. Размерът, редът и начинът на неговото събиране, отчитане и разпределението между партийните организации и партийните съвети се определят от НК.

3.2. Народните представители – членове на БЛ и такива на други длъжности, чийто списък се утвърждава от НК, плащат членски внос в размер не по-малко от 10% от месечното си възнаграждение.

3.3. Всеки член на БЛ може да прави допълнителни доброволни вноски.

3.4. Членският внос се събира в основната партийна организация.

3.5. Пенсионерите и учащите се плащат членски внос според своите възможности.

4. Имуществото на БЛ се състои от правото на собственост и други вещни права върху движимо и недвижимо имущество и други права, регламентирани в закона.

4.1. НК предоставя на партийните комитети и организации имущество за стопанисване.

4.2. Разпоредител с бюджета на Партията и предоставените средства от държавния бюджет на Партията са председателите на Партията. Те предлагат на НК да се преразпределят бюджетни средства на местните партийни съвети, които са второстепенен разпоредител на бюджетни средства.

Чл.34. Кадри и сътрудници на партията.

1. Кадровото обезпечаване на дейността на партията се извършва на основата на кадрова система.

2. Националният Комитет, областните, градските, районните и общинските комитети създават кадрови регистри.

2.1. Създаването на кадровите регистри се извършва в съответствие с нормативната база за защита на личните данни на гражданите.

2.2. Подборът на кадри се извършва в две основни направления: кадри за партийни длъжности; кадри за публични длъжности.

2.3. Източници за подбор са: членовете на БЛ; симпатизантите; професионално утвърдените и партийно неангажирани граждани.

3. По решение на съответните партийни органи техните председатели, зам.-председатели и секретари могат да изпълняват политическите си функции на обществени начала или на щат.

3.1. Националният Комитет подпомага щатното обезпечаване на местните съвети.

3.2. Работата на изборните партийни органи се подпомага от щатни политически и технически сътрудници и експерти. Численият състав, организацията и задачите им се определят от съответния изборен орган. При привличането им се отчита становището на основната партийна организация, където членуват.

3.3. Трудовоправните им отношения се уреждат с правилник, утвърден от Националния Комитет в съответствие с действащото трудово законодателство.

3.4. Политическите сътрудници са членове на партията, работят под ръководството на изборния орган и се отчитат пред него.

Чл.35. Обединение на младежите от БЪЛГАРСКАТА ЛЕВИЦА.

1. Младежкото обединение се формира в рамките на партията като организационно обединение на младежи - членове на БЛ до 35 години, обединени на основата на своите специфични интереси.

2. В своята дейност младежкото обединение се ръководи от принципите, залегнали в програмните документи и Устава на БЛ.

3. Младежкото обединение функционира според приети от него правила, утвърдени от Националния Комитет.


4. Представители на младежкото обединение се делегират в ръководните органи на партията на всички нива, според приетите норми.


Чл.36. Обединение на жените от БЪЛГАРСКАТА ЛЕВИЦА.


1. Обединението на жените от левицата се формира в рамките на партията като организационно обединение на жените - членове на БЛ, обединени въз основа на своите специфични интереси.


2. В своята дейност Обединението на жените от левицата се ръководи от принципите, залегнали в програмните документи и Устава на БЛ.


3. Обединението на жените-социалистки функционира според приети от него правила, утвърдени от Националния Комитет.


4. Представители на Обединението на жените-социалистки се делегират в ръководните органи на партията на всички нива.

Чл.37. (Отм. на 13.10.2013 г.)
V. ВЗАИМОДЕЙСТВИЕ С ДРУГИ ПОЛИТИЧЕСКИ ПАРТИИ И ОРГАНИЗАЦИИ


Чл. 38. Водещ политически принцип относно установяване на отношения на БЛ с други политически партии и формации по конкретните социално-икономически и политически въпроси за постигане на общи споразумения и съюзи за единодействие, както и за съвместни граждански инициативи е принципът за равнопоставеност и съвместимост на политиката.


Чл. 39. Решенията за партньорство, съвместно участие и коалиране с други политически партии и организации, както и за характера на коалицията - предизборна или следизборна, се вземат от Националния Комитет и от общинските комитети при местни избори.

VІ. ИЗДИГАНЕ НА КАНДИДАТИТЕ НА ПАРТИЯТА ЗА ПУБЛИЧНИ ДЛЪЖНОСТИ


Чл.40. Кандидатите на БЛ за президент и вицепрезидент, за народни представители, за представители в ЕП и за кметове и общински съветници се избират чрез демократични процедури, които включват:  


1. Оценка за дейността на номинираните.


2. Избори, които се извършват при две възможности:


а) преки вътрешнопартийни избори с участието на всички членове на съответните организации и регистрираните симпатизанти на партията; 


б) избори от общинските партийни конференции в съответния многомандатен или едномандатен избирателен район; 


3. Решението за вида на изборите – преки вътрешнопартийни или от общинските партийни конференции, се извършва от НК.


4. Утвърждаване на избраните кандидати:


а) за местни органи на власт – от съответния Общински, Районен и Градски Комитет, а за общинските кметове и от Националния Комитет;


б) за народни представители, представители в ЕП, президент и вицепрезидент – от Националния Комитет .

Чл.41.  (Отм. на 13.10.2013 г.)
Чл. 42.  (Отм. на 13.10.2013 г.)
Чл. 43. (Изм. на 13.10.2013 г.) Оценяването и одобрението  на кандидатите се извършва  от Националния Комитет. 
VІІ. ЕТИЧЕН КОДЕКС

Чл.44.  (Отм. на 13.10.2013 г.)

VІІІ. ПОЛИТИЧЕСКО ОБРАЗОВАНИЕ  И ПОЛИТИЧЕСКИ ИЗСЛЕДВАНИЯ


Чл.45. Политическото образование създава условия за овладяване на основите на политическото знание на всички равнища в партията. Допринася за формиране на професионални политици и екипи и създава политически умения сред членовете и симпатизантите на партията.


Чл.46. Комисията за политическо образование:


1. формира единна система за организация, координация и взаимодействие при политическото образование в партията;


2. избира се от Националния Комитет;


3. на всички нива в партията се избират отговорници за политическото образование с правото да организират самостоятелни структури и инициативи.

ІХ. МЕДИЙНА ПОЛИТИКА

Чл.47. (Изм. на 13.10.2013 г.) Медийната политика е важен фактор за позициите и влиянието на партията в обществото. За изработването и провеждането на медийната политика на партията отговорност носят ръководните органи на местно и национално ниво.

Чл.48. (Изм. на 13.10.2013 г.) Печатното и електронното издание на партията са основен източник за  информиране на обществото, за вътрешнопартийна информация и основно средство за комуникация между членовете и симпатизантите на партията:


1.  www.levicata.org е официалният сайт на ПП „БЪЛГАРСКАТА ЛЕВИЦА”;


2. „Левицата” е официалното печатно издание на ПП „БЪЛГАРСКАТА ЛЕВИЦА”.


Създаването и поддържането на други печатни и електронни издания от името на партията става само след одобрение на Националния комитет.

Х. ПРЕКРАТЯВАНЕ НА ПП“БЪЛГАРСКАТА ЛЕВИЦА“

Чл.49. Политическата партия „БАЛГАРСКАТА ЛЕВИЦА” се прекратява при:

1. решение за сливане или вливане в друга партия;

2. решение за разделяне на две и повече партии;

3. решение за саморазпускане съгласно устава й;

4. влязло в сила решение на Конституционния съд, с което политическата партия е обявена за противоконституционна;

5. разпускане с решение на Софийски градски съд.

Чл.50. Решенията по чл. 49, т. 1 и 2 се вземат от Конгреса партията. Това право не може да бъде делегирано на ръководния орган на партията.



Чл.51. При прекратяване на политическа партия „БАЛГАРСКАТА ЛЕВИЦА” по чл. 49, т. 1 - 3 Конгреса на партията определя начина на разпореждане с имуществото й.

ХІ. ПРЕХОДНИ И ЗАКЛЮЧИТЕЛНИ РАЗПОРЕДБИ


§ 1. Избраните ръководни и контролни партийни органи, формирани преди приемането на този Устав въз основа на отделни процедурни правила на Учредителното събрание на БЪЛГАРСКАТА ЛЕВИЦА, запазват състава и структурата си до следващия цикъл отчети и избори, който ще се проведе след решение на Националния комитет, но не по-късно от една година.

§ 2. За всички неуредени въпроси в устава се прилагат нормите ЗПП, действащото в Република България законодателство.


Настоящият устав на ПП „БЪЛГАРСКАТА ЛЕВИЦА” е приет от Вторият редовен конгрес на 13.10.2013г. в гр.София.
Председател на конгреса : __________________________________




( Васил Николов Попов)

Секретар-протоколчик: _______________________________________




(Ирина Петкова Алексова)



